cyanic-selkie/wikianc huggingface dataset:
Ruskulovas baznīca
Interjers
Dievnams ir viennavas celtne ar koka grīdu un koka griestiem, kas ir veidoti ielokā. Baznīcas sienas ir izšūtas dēļiem un nokrāsotas. Kora telpās, kas ir apšūtas ar vācegles koka dēļiem, ērģeļu nav, ir tikai harmonijs. Presbitēriju no baznīcas atdala koka dievgalds. Ir trīs vienkārši koka altāri. Baznīcas inventārs ir sagādāts baznīcas uzcelšanas laikā un pēc tam, jo vecā dievnama inventārs tika pārnests uz jauno Baltinavas baznīcu.
Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Draudzi apkalpo prāvests Jāzeps Aglonietis. Draudze tika izveidota 1930. gadu sākumā, atdalot teritorijas no Baltinavas, Nautrēnu un Malnavas draudzēm.
Draudzei ir astoņas kapsētas — Silarašu, Svātīnes, Kalvines, Zubku, Dzērvīnes, Začesku, Zobļovas un Ūguļovas kapsēta.
Draudzes lielākie svētki
Draudzes lielākie svētki un atlaidas ir Dievmātes parādīšanās Lurdā, Svētā Pētera apustuļa diena, Svētā Miķeļa diena, Svētā Franciska Ksaverija diena, Vissvētākās Jaunavas Marijas debesīs uzņemšanas svētki.
Paralēlās tonalitātes
Mūzikā paralēlās tonalitātes ir mažora un minora tonalitātes, kurām ir vienādas atslēgas zīmes; paralēlajām tonalitātēm sakrīt visas notis, bet tās ir sakārtotas citā veselu toņu un pustoņu secībā. Atšķirībā no vienvārda tonalitātēm, kurām ir vienāda tonika, paralēlajam minoram un tā attiecīgajam paralēlajam mažoram tonikas nesakrīt. Paralēlās tonalitātes ir radniecīgu tonalitāšu veids, un modulācija starp paralēlām tonalitātēm mūzikā ir bieži sastopama. Lai melodijās atšķirtu minora tonalitāti no attiecīgā paralēlā mažora, bieži var apskatīt melodijas pirmo noti vai akordu, kas parasti ir tonika vai dominante (piektā nots); arī pēdējā nots vai akords mēdz būt tonika. Paaugstināta septītā pakāpe ir arī norāde uz minoru skalu (nevis mažoru): piemēram, gan Do mažoram, gan la minoram pie atslēgas nav nevienas zīmes, bet, ja melodijā bieži pamanāms sol (septītā pakāpe minorā, kas paaugstināta par pustoņi), tad šī melodija visticamāk ir la minorā, nevis do mažorā.
Minora tonalitātes tonika ir trīs pustoņus zem tās paralēlā mažora tonikas. Piemēram, gan Sol mažorā, gan mi minorā pie atslēgas ir viena zīme – fa diēzs –, tāpēc mi minors ir paralēlais minors Sol mažoram, un otrādi – sol mažors ir mi minora paralēlais mažors. Mažora sestā pakāpe ir tā paralēlā minora tonika, savukārt paralēlā mažora tonika ir minora tonalitātes trešā pakāpe.
Visi paralēlo mažoru un minoru pāri ir redzami tablā:
Terminoloģija
Latviešu valodas terminu "paralēlā tonalitāte" nedrīkst sajaukt ar angļu valodas terminu "parallel key", kas apzīmē vienvārdu tonalitāti. Līdzīgu terminoloģiju izmanto arī vairumā romāņu valodu, bet latviešu valodai līdzīgākas ir terminoloģijas ģermāņu un slāvu valodās (vācu: Paralleltonart).
Jureiši
Jureiši ir ciems Naujenes pagastā, Augšdaugavas novadā. Atrodas 240 km attālumā no Rīgas.
Entonijs Mantā
Entonijs Mantā (fr, dzimis ) ir Kanādas hokejists, spēlē labās mals uzbrucēja pozīcijā. Pašlaik (2021) Mantā pārstāv NHL klubu Detroitas "Red Wings". 2013. gada NHL draftā Detroitas "Red Wings" Mantā izvēlējās ar 20. numuru, pirmajā kārtā.
Karjera
Karjeras sākumā spēlējis Kvebekas junioru hokeja līgas komandā Val-d'Or Foreurs. 2014–15. gada sezonu pavadīja AHL komandā Grandrepidsas "Griffins". NHL Mantā debitēja.
Kanādas hokeja izlases sastāvā spēlējis 2019. gada Pasaules čempionātā.
Ekspress-AT1
Ekspress-AT1 (Экспресс-АТ1) ir Krievijas uzņēmuma Kosmičeskaja svjaz' sakaru pavadonis. Tas orbītā tika palaists 2014. gada martā. Tas nodrošina televīzijas pakalpojumus Krievijas rietumu un austrumu daļā, kā arī Kazahstānā.
Pavadonis izgatavots Krievijas uzņēmumā Informacionnyje sputnikovyje sistemy (ISS) uz platformas Ekspress-1000NTV bāzes. Šis ir pirmais Ekspress-1000NTV realizējums. Sakaru aparatūru piegādāja Francijā reģistrēts uzņēmums Thales Alenia Space. Tam uzstādīti 36 Ku joslas craidītāji. Pavadoņa darbības laiks plānots 15 gadi.
Priekšvēsture
Kosmičeskaja svjaz' noslēdza līgumu ar Informacionnyje sputnikovyje sistemy par sakaru pavadoņu Ekspress-AT1, Ekspress-AT2 un Ekspress-AM8 izgatavošanu. 2012. gada aprīlī sākās kosmisko aparātu izgatavošana. 2012. gada augustā uz Thales Alenia Space tika nosūtīta derīgās kravas konstrukcija, lai tajā iemontētu pārraidīšanas aparatūru. 2013. gada jūlijā sākās platformas un derīgās kravas moduļa integrācija.
Lidojuma gaita
Ekspress-AT1 palaists 23:08 UTC ar nesējraķeti Proton-M / Briz-M no Baikonuras kosmodroma 81. laukuma 24. palaišanas iekārtas. Kopā ar to palaists pavadonis Ekspress-AT2. No dzinējbloka Briz-M Ekspress-AT1 atdalījās 16. martā 08:10 UTC un ievadīts orbītā.
Ģeostacionārajā orbītā 69,5° austrumu garuma tam kopā ar Ekspress-AT2 tika veikti izmēģinājumi un testēšana. 17. aprīlī paziņots, ka Ekspress-AT1 ir pabeigta izmēģinājumu un testēšanas fāze, un tas nodots pasūtītājam. Pavadonis tika pārvietots uz pozīciju 56° austrumu garuma, kur tas nomainīja resursus iztērējušo Bonum-1, kas bija palaists 1998. gadā.
Apolonija Laurinoviča
Apolonija Laurinoviča ( — ) bija latviešu politiķe. Bijusi Latvijas Satversmes sapulces deputāte, Latgales Zemnieku partijas pārstāve. Politiķa Jezupa Laurinoviča māsa.
Biogrāfija
Apolonija Laurinoviča piedzima Andrupenes pagastā.
No 1905. līdz 1917. gadam Laurinoviča bija Pēterburgas Sv. Katrīnas elementārskolas skolotāja. Pirmā pasaules kara laikā bija vīriešu un sieviešu ģimnāzijas skolotāja, Latgaliešu bēgļu palīdzības biedrības un skolas kuratore. No 1924. līdz 1940. gadam Laurinoviča bija Daugavpils skolotāju institūta anatomijas un fizioloģijas pasniedzēja. Strādājusi žurnāla «Latgolas Škola» redakcijā.
No 1917. līdz 1918. gadam Laurinoviča bija Latgales Pagaidu zemes padomes locekle. 1920. gadā ievēlēta Latvijas Satversmes sapulcē no Latgales Zemnieku partijas saraksta. Amatā bija līdz 1922. gadam. No 1924. līdz 1927. gadam Laurinoviča bija Daugavpils slimnīcas ārste. No 1926. līdz 1938. gadam bija Daugavpils Kalkūnu bērnu zīdaiņu nama direktore.
Otrā pasaules laikā devusies trimdā. Mirusi Losandželosā ASV.
Vojtehs Polāks
Vojtehs Polāks (dzimis 1985. gada 27. jūnijā) ir čehu hokejists, kreisās malas uzbrucējs. Pašlaik (2020) pārstāv Čehijas Ekstralīgas vienību HC Vitkovice.
Spēlētāja karjera
Profesionāļa karjeru sāka 2000.—01. gada sezonā, kuras gaitā debitēja Čehijas Ekstralīgas kluba HC Karlovy Vary rindās. Komandas sastāvā viņš spēlēja līdz pat 2004.—05. gada sezonas vidum, kad pārcēlās uz Jihlavas "Dukla" vienību.
2005.—06. gada sezonu Polāks sāka Amerikas hokeja līgas kluba Aiovas "Stars". 2005.—06. un 2006.—07. gada sezonās uzbrucējs aizvadīja kopumā piecas spēles arī NHL klubā Dalasas "Stars". 2007.—08. gada sezonas vidū uzbrucējs atgriezās HC Karlovy Vary sastāvā.
2008. gadā Polāks pievienojās HC Oceláři Třinec rindām, 2011. gadā kopā ar klubu izcīnot Čehijas čempiona titulu. 2011.—12. gada sezonu aizvadīja Šveices hokeja līgas klubos Klotenes "Flyers" un Langnau "Tigers", taču 2012.—13. gada sezonu iesāka HK Davosas rindās. Davosas klubs Polāku gan drīz izīrēja HC Karlovy Vary, kā arī HK Homutovas vienībām.
2013. gada septembrī noslēdza līgumu ar KHL klubu Rīgas "Dinamo", taču vien pēc deviņām aizvadītām spēlēm no komandas rindām tika atskaitīts. Sezonu viņš turpināja Čehijas Ekstralīgas vienībā HC Trinec, savukārt 2014.—15. gada sezonu aizvadīja SM līgas vienībā Tamperes "Ilves".
Frīģijas dzelzene
Frīģijas dzelzene (Centaurea phrygia) ir augu suga kurvjziežu dzimtas dzelzeņu ģintī. Savvaļā tā ir sastopama centrālajā, austrumu un ziemeļu Eiropā, tostarp Latvijā, kā arī dažviet Āzijā. Ir nodalītas vairākas pasugas. Atsevišķi eksemplāri un nelielas grupas ir sastopami sausās pļavās, atmatās, mežmalās un ceļu malās.
Morfoloģija
Frīģijas dzelzene ir daudzgadīgs, 15—75 cm garš lakstaugs, ar stāvu, raupju, masīvu, četršķautņainu, stublāju, kurš augšdaļā zaro. Stublājs ir blīvi aplapots līdz pat ziedkopai. Lapas ir veselas, plati eliptiskas, aptuveni 4—12 cm garas un 1,5—4 cm platas, apmatotas, lapas mala ir attāli zobaina.
Ziedi ir purpursārti un tie ir izvietoti 1,5—2 cm garos un 1,2—1,6 cm platos kurvīšos. Ārējie piltuvziedi gandrīz divlūpaini, acīm redzami garāki nekā iekšējie. Pamatojoties galvenokārt uz vīkala lapu izskatu, Baltijas reģionā nodala 2 pasugas — Frīģijas pasugu (ssp. phrygia), kurai raksturīgs plūksnains, īsas, platas un stāvas vīkallapas, un Pseidofrīģijas pasugu (ssp. pseudophrygia), kurai raksturīgas garākas un bieži vien noliekušās ārējās vīkallapas ar plēvjainiem un plūksnainiem galiem.
Auglis ir brūnpelēks sēklenis ar īsu kausmatiņu pušķi. Ziedēšanas sezona ir no jūlija līdz septembrim.
Gunārs Ulmanis
Gunārs Ulmanis (dzimis Rīgā, miris ) bija latviešu futbolists, spēlēja malējā pussarga pozīcijā. Viens no pazīstamākajiem latviešu futbolistiem 1960. gados. Lielāko daļu karjeras pārstāvēja FK Daugava Rīga, spēlējot PSRS čempionāta augstākajā un 1. līgā, pildot arī komandas kapteiņa pienākumus.
Tristans Džerijs
Tristans Džerijs (en, dzimis ) ir Kanādas hokejists, spēlē vārtsarga pozīcijā. Pašlaik (2023) Džerijs pārstāv NHL klubu Pitsburgas "Penguins". 2013. gada NHL draftā Džeriju ar kopējo 44. numuru, otrajā kārtā izvēlējās Pitsburgas "Penguins".
Karjera
Savas karjeras sākumā vairākas sezonas Džerijs spēlēja Rietumu hokeja līgas komandā Edmontonas "Oil Kings". Kopš 2015. gada Džerijs pārstāv Pitsburgas "Penguins", bet pārsvarā spēlējis komandas fārmklubā Skrentonas "Penguins". 2020. gadā, pēc Meta Marija aizmainīšanas uz Otavas "Senators", Džerijs kļuva par komandas pamatvārtsargu. Piedalījies 2020. gada un 2022. gada NHL Visu zvaigžņu spēlēs.
Agasi
Agasi var būt:
Donovans Mičels
Donovans Mičels jaunākais (en; dzimis Elmsfordā, Ņujorkas štatā, ASV) ir amerikāņu basketbolists, spēlē uzbrūkošā aizsarga pozīcijā. 2023. gadā pārstāv Nacionālās basketbola asociācijas (NBA) klubu Klīvlendas "Cavaliers". Iepriekš vairākas sezonas pārstāvējis Jūtas "Jazz".
Karjera
Pēc divām izcilām sezonām Luisvilas Universitātes komandā NCAA D. Mičels pieteicās NBA draftam un 2017. gada NBA draftā Denveras "Nuggets" viņu izraudzījās ar kopējo 13. numuru, taču komanda viņu uzreiz aizmainīja uz Jūtas "Jazz" pret 24. drafta izvēli (Tailers Laidons) un Treju Lailsu.
Jau pirmajā sezonā D. Mičels ieņēma svarīgu vietu komandā, dodamies sākumsastāvā 71 spēlē no 79, kurās piedalījās. Tās noslēgumā viņš tika iekļauts NBA simboliskajā debitantu pirmajā izlasē. 2020. gadā D. Mičels pirmo reizi tika izraudzīts piedalīties NBA Visu Zvaigžņu spēlē, atkārtojot to pašu nākamajās sezonās. Visās piecās sezonās, kurās D. Mičels pārstāvēja "Jazz", komanda sasniedza NBA izslēgšanas spēles.
2022. gada 1. septembrī D. Mičels tika aizmainīts uz Klīvlendas "Cavaliers" pret Lauri Markanenu, Kolinu Sekstonu,Očai Agbadži un nākotnes drafta izvēles izvēlēm. 2023. gada 2. janvārī viņš aizvadīja karjeras rezultatīvāko spēli, gūstot 71 punktu pagarinājuma uzvarā pār Čikāgas "Bulls" (145–134). Šī bija rezultatīvākā spēle "Cavaliers" vēsturē, kā arī rezultatīvākā NBA spēle kopš Kobes Braianta 81 punkta 2006. gadā, apsteidzot Devīna Bukera 70 punktu spēli 2014. gadā. Šīs sezonas noslēgumā "Cavaliers" iekļuva NBA izslēgšanas spēlēs pirmo reizi kopš tās sastāvā nespēlēja Lebrons Džeimss.
Maiņstrāvas ģenerators
Maiņstrāvas ģenerators ir elektriskais ģenerators, kas pārvērš mehānisko enerģiju elektriskajā enerģijā, maiņstrāvas formā. Pārsvarā maiņstrāvas ģeneratori sastāv no rotējoša magnētiskā lauka un stacionāras armatūras. Pasaulē lielāko daļu elektrības saražo 50 Hz - 60 Hz trīsfāžu maiņstrāvas ģeneratori. Lielu ieguldījumu maiņstrāvas ģeneratoru attīstībā devis zinātnieks Nikola Tesla.
Maiņstrāvas ģeneratora darbības princips
Ģeneratorā ar pievadītas mehāniskas jaudas palīdzību vienmērīgi tiek griezts vada rāmītis magnētiskajā laukā, ko rada nekustīgi elektromagnēti vai pastāvīgie magnēti. Rotācijas dēļ caur rāmīša laukumu laikā mainās magnētiskā lauka plūsma, kā rezultātā rāmītī inducējas elektrodzinējspēks. Rāmīša vada gali ir pievienoti vadītāja gredzeniem, kas rotē reizē ar rāmīti. Ar slīdkontaktu palīdzību inducētais elektrodzinējspēks tiek pievadīts nekustīgajiem ģeneratora poliem, kuriem var pieslēgt strāvas patērētāju. Pieņemot, ka magnētiskais lauks ir homogēns.
Sinhronie ātrumi
Attiecība starp ātrumu un frekvenci ir N=120f/P, kur f ir frekvence hercos. P ir polu skaits un N ir rotācijas ātrums (apgriezieni minūtē).
Anderss Sūrns
Anderss Lēonards Sūrns (dzimis, miris ) bija zviedru gleznotājs, grafiķis un tēlnieks.
Dzimis Mūrā, Dālarnā. Skolā gājis Mūrā un Enšēpingā. No 1875. līdz 1880. gadam mācījās Zviedrijas mākslas akadēmijā. Daudz ceļoja, iegūdams starptautisku atpazīstamību. Iesākumā radot akvareļus, no 1887. gada pievērsās galvenokārt eļļas glezniecībai. Sūrns radījis portretus (to skaitā 3 ASV prezidentu portretus), ainavas, žanra gleznas, aktus. Īpaši pievērsies dzimtās Dālarnas dabai un cilvēkiem.
Rudžero Deodato
Rudžero Deodato (it; dzimis, miris ) bija itāļu kinorežisors, scenārists un aktieris.
Deodato ietekmēja tādus filmu režisorus kā Olivers Stouns, Kventins Tarantīno un Elais Rots.
Visu uzvarai
Seriāls ir par Dilonas, mazas pilsētas Teksasas laukos, ASV, vidusskolas amerikāņu futbola komandu. Galvenais tēls seriālā ir amerikāņu futbola komandas treneris Ēriks Teilors un viņa ģimenes locekļi. Seriālā tiek risināti dažādi jautājumi, kas skar mūsdienu Amerikas kultūru, piemēram, ģimenes vērtības, skolas finansējums, rasisms, narkotikas, aborts.
Seriāla pirmizrāde NBC televīzijas kanālā notika, šajā kanālā tika pārraidītas pirmās divas sezonas. Pārējās trīs sezonas tika pārraidītas The 101 Network kanālā. Seriāla pēdējā sērija tika pārraidīta.
Lai arī seriāla skatītāju skaits nebija ļoti liels, tas saņēma kritiķu pozitīvu novērtējumu. "Visu uzvarai" tika iekļauts dažādos labāko seriālu sarakstos, tika saņemtas vairākas balvas. Galvenās lomas attēlotājs Kails Čāndlers 2011. gadā saņēma Primetime Emmy balvu par tēlojumu seriāla noslēdzošajā sērijā.
Frīdrihs Vilhelms IV Hoencollerns
Frīdrihs Vilhelms IV (de; dzimis, miris ) bija Hoencollernu dinastijas Prūsijas karalis no 1840. gada līdz savai nāvei 1861. gadā.
Jureiši (Rušonas pagasts)
Jureiši ir ciems Rušonas pagastā, Riebiņu novadā. Atrodas 224 km attālumā no Rīgas.
Frīdrihs Vilhelms IV Hoencollerns
Tēvs — Prūsijas karalis Frīdrihs Vilhelms III. Piedalījās karos pret Napoleonu. Inetresējas par mākslu un arhitektūru (Kārļa Frīdriha Šinkela un Fēliksa Mendelsona aizbildnis). Bija pret Vācijas apvienošanos un liberalizāciju. Izceļoties 1848. gada revolūcijai Vācijā, iesākumā pakļāvās liberāļu prasībām, bet, nostiprinot varu, atjaunoja kontroli pār Prūsiju, atlaižot Prūsijas Nacionālo sapulci. Atteicās no Frankfurtes parlamenta piedāvātā Vācijas imperatora troņa. 1849. gadā sasauca Prūsijas landtāgu, bet 1850. gadā izdeva Prūsijas konstitūciju.
1657. gadā cieta no insulta, kļuva valdīt nespējīgs, un 1861. gadā mira. Tā kā Frīdriham Vilhelmam nebija bērnu, iesākumā kā reģents, bet pēc nāves kā karalis valdīja Frīdriha Vilhelma brālis Vilhelms I.
Grafiskais tīkla simulators-3
GNS3 jeb Grafiskais tīkla simulators-3 ir datu pārraides tīkla modelēšanas programmatūra, kura izveidota 2008. gadā. Ar GNS3 iespējams modelēt vienkāršu un sarežģītu datu pārraides tīklu topoloģiju darbību izmantojot virtuālas un īstas tīkla iekārtas. Tā izmanto Dynamips emulācijas programmatūru, lai modelētu Cisco IOS GNS3 izmanto lieli uzņēmumi kā Exxon, Walmart, AT&T and NASA un ir populārs datu pārraides tīkla profesionāļu vidū, kas palīdz sagatavoties sertifikācijas eksāmeniem. No 2015. gada, GNS3 ir lejupielādēta vairāk kā 11 miljonu reizes.
Gustavs Sule
Biogrāfija
Sule dzimis Tartu 1910. gada 10. septembrī. 1928. gadā viņš uzstādīja Igaunijas vidusskolas rekordus ne tikai šķēpa mešanā, bet arī tāllēkšanā un kārtslēkšanā. Pirms Sules Igaunijas rekords šķēpa mešanā piederēja Aleksandram Klumbergam, tas bija uzstādīts 1921. gadā (63,32 m). Sākot ar 1930. gadu, Sule rekordu pārspēja sešas reizes oficiāli un divreiz — neoficiāli. 1931. gadā viņš šķēpu aizmeta 69,54 m tālumā, kas tobrīd deva otro rezultātu pasaulē pēc bijušā pasaules rekordista Eino Pentilas.
1932. gadā Sule joprojām bija viens no pasaulē labākajiem, uzlabojot Igaunijas rekordu līdz 69,62 m.  Viņš būtu medaļas kandidāts 1932. gada Losandželosas Olimpiskajās spēlēs, bet Igaunijas Olimpiskā komiteja nespēja atrast līdzekļus Sules un citu Igaunijas atlētu, kā Arnolda Vīdinga, ceļa izdevumiem, tāpēc viņš palika mājās. 1933. gadā Sulem neizdevās uzlabot Igaunijas rekordu, bet labākais tā gada metiens 69,30 tālumā joprojām deva ceturto tā gada rezultātu pasaulē. 1933. gada Starptautiskajās Universitāšu spēlēs Turīnā viņš ieguva sudraba medaļu, zaudējot ungāram Jozefam Varsegi, bet pārspējot Vācijas pārstāvi Gotfrīdu Veinmanu, kas Olimpiskajās spēlēs bija ceturtais.
1934. gadā Sule pārspēja 70 m barjeru, uzlabojot Igaunijas rekordu līdz 71,48 m un atkal esot otrais gada vērtējumā. Pirmajā Eiropas čempionātā tovasar, kas arī notika Turīnā, viņš aizmeta 69,31 m un ierindojās trešajā vietā pēc labākajiem diviem no — Somijas Mati Jervinena un Mati Sipalas. Šajā gadā viņš Tallinas sporta preses kluba vērtējumā tika atzīts par gada sportistu.
Nākamos divus gadus Sulem neizdevās atgūt iepriekšējo formu, 1935. gada rangā esot tikai sešpadsmitais, bet 1936. gadā — vienpadsmitais, lai arī 1935. gada Starptautiskajās Universitāšu spēlēs viņš tika pie bronzas medaļas. Viņš piedalījās 1936. gada Vasaras Olimpiskajās spēlēs Berlīnē, bet sasniedza tikai 63,26 m, ierindojās 11. vietā. 1937. gadā viņš atkal divreiz pārspēja Igaunijas rekordu, aizmetot 72,72 m augustā un 73,31 m oktobrī, gada rangā ierindojoties ceturtajā vietā.
No 1928. līdz 1940. gadam Sule deviņas reizes kļuva par Igaunijas čempionu šķēpa mešanā un vienreiz tāllēkšanā, guva mazākus panākumus kārtslēkšanā, lodes grūšanā, vesera mešanā un desmitcīņā.
Aragonas Ferdinands II
Ferdinands II Katolis (es, it; dzimis, miris ) bija Sicīlijas karalis (1468—1516), Aragonas, Valensijas, Maļorkas un Sicīlijas karalis (1479-1516), Barselonas grāfs (1479-1516), Neapoles karalis (1504-1516) un kopā ar savu sievu Izabellu I bija Kastīlijas un Leonas karalis (1474—1504).
Viņš un Izabella stabilizēja stāvokli abās karalistēs, kas kļuva par pamatu Spānijas apvienošanai. Vēlāk viņi lika pamatus Spānijas politiskajai apvienošanai — viņa mazdēls Kārlis V Hābsburgs kļuva par Svētās Romas impērijas imperatoru un pirmo apvienotās Spānijas karali. Ferdinanda II laikā ar Alhambras ediktu no Spānijas tika padzīti ebreji un tika atklāta Amerika.
Ļaunuma izsaukšana 2
"Ļaunuma izsaukšana 2" (en) ir 2016. gada ASV šausmu filma, kuras režisors ir Džeimss Vans. Filmā galvenās lomas attēlo Vera Fārmiga, Patriks Vilsons, Frensisa Okonora, Medisona Vulfa, Saimons Makbērnijs un Franka Potente. Filmas pirmizrāde notika. Filma ir turpinājums 2013. gada filmai "Ļaunuma izsaukšana".
Filmā Eds un Loreina Voreni dodas uz Londonu, lai palīdzētu mātei un viņas četriem bērniem tikt vaļā no ļauna gara, kurš ir iemiesojies ģimenes mājā.
Ālave (ciems)
Ālave ir ciems Dobeles novada Penkules pagastā. Izvietojies pagasta ziemeļdaļā 22 km no novada centra Dobeles un 89 km no Rīgas.
Ālaves muižas apbūve ir vietējas nozīmes arhitektūras piemineklis. Muiža celta 19. gadsimtā; tā ir divstāvu koka celtne, zem tās lieli pagrabi. Agrāk muižas apkārtnē bijis liels iekopts parks ar retu sugu kokiem, tagad tas ir aizaudzis. Muižas durvīm dekoratīvi kokgriezumi. Šobrīd muižas ēka ir ļoti sliktā stāvoklī, augšējais stāvs vairs nav apdzīvots.
Tatjana Karamčakova
Tatjana Karamčakova (ru; dzimusi ) ir sportistes karjeru beigusi Krievijas brīvā stila cīkstone, Eiropas čempione, Pasaules čempionātu medaļniece, trenere, Krievijas Starptautiskās klases sporta meistare.
Biogrāfija
Tatjana Karamčakova dzimusi 1969. gada 1. jūnijā Hakasijas autonomā apgabala, tagadējā Hakasijas Republikā, desmit bērnu ģimenē. Viņas māsas - Inga, Nataļja, Lidija un brālis Andrejs arī kļuva par slaveniem sportistiem.
Līdz ceturtajai klasei Tatjana mācījās Lielās Monokas ciema (с. Большой Монок) vidusskolā. 1986. gadā pēc Hakasijas reģionālās valsts skolas beigšanas viņa iestājās Abakānas Valsts pedagoģiskajā institūtā (tagadējā N. F. Katanova vārdā nosauktajā Hakasijas Valsts universitātē). Pēc tās absolvēšanas viņa turpināja mācības Olimpisko rezervju skolā, kuru pabeidza 1993. gadā, iegūstot trenera pasniedzēja specialitāti.
Sacensībās viņa pārstāvēja Augstākās sporta meistarības skolu (ШВСМ, Абакан). Viņas treneris bija brālis Andrejs Karamčakovs.
Pašlaik dzīvo Abakanā un strādā par treneri Specializētajā bērnu un jauniešu olimpisko rezervju skolā.
Sporta karjera
Seškārtējā Krievijas čempione, PSRS čempione, starptautisko turnīru uzvarētāja un medaļniece.
Gaetāno Širea
Gaetāno Širea (it, dzimis, miris ) bija Itālijas futbolists. Spēlējis aizsarga pozīcijā, pārstāvējis Itālijas futbola izlasi. Širea tiek uzskatīts par vienu no visu laiku labākajiem aizsargiem.
Itālijas futbola izlases sastāvā spēlējis no 1975. līdz 1986. gadam. Ar izlasi uzvarējis 1982. gada FIFA Pasaules kausā. Piedalījies arī 1978. un 1986. gada FIFA Pasaules kausā, kā arī 1980. gada Eiropas čempionātā.
Gājis bojā autoavārijā, netālu no Babskas Polijā.
Sasniegumi
Itālija
Fransisko Mansebo
Karjera
Savu profesionāļa karjeru viņš uzsāka  komandā.
2000. gada Tour de France Mansebo ieguva maillot blanc kā labākais jaunais braucējs.
Mansebo bija daudzdienu sacensību speciālists ar labām kalnu braucēja prasmēm, kā arī labu sniegumu individuālajos braucienos. 2004. gadā uzvarēja Spānijas čempionātā grupas braucienā, kā arī finišēja sestais 2004. gada Tour de France un ceturtais 2005. gada Tour de France. Mansebo izdevās uzvarēt arī atsevišķā 2005. gada Vuelta a España posmā un finišēt trešajā vietā kopvērtējumā, kas bija izdevies arī iepriekšējā gadā.
Mansebo bija viens no apsūdzētajām personām Operación Puerto lietā un tika atsaukts no starta Tour de France sacensību priekšvakarā. Mansebo pats noliedza, ka pēc afēras būtu pārtraucis savu karjeru.
2009. gada sezonā viņš pārstāvēja Rock Racing komandu. 2010. gadā Heraklion Kastro-Murcia un kopā ar Canyon Bicycle's Team 2010. gada Tour of Utah ar mērķi aizstāvēt savu iepriekšējā gada kopvērtējuma uzvaru. 2011. gadā Realcyclist.com Cycling Team, kuras sastāvā ASV vietējo sacensību rangā kļuva par uzvarētāju. 2012. gada sezonā pārstāvēja Competitive Cyclist Racing Team atkārtojot sezonas kopvērtējuma uzvaru. 2013. gadā pievienojās 5-hour Energy komandai.
Kopš 2014. gada sezonas sākuma Mansebo pārstāvējis kontinentālo komandu Skydive Dubai Pro Cycling.
Agasi ezers
Agasi ezers (en) bija pēcleduslaikmeta ledāju kušanas ezers tagadējā Kanādas teritorijā. Pastāvējis apmēram pirms 10—12 tūkstošiem gadu un eksistējis ap 1000 gadu. Nosaukts 1923. gadā par godu šveiciešu dabaszinātniekam Žanam Luī Agasi.
Ezera lielākās izplatības periodā tā platība bijusi ap 440 000 km² un pēc izmēriem bijis lielāks par visiem mūsdienu saldūdens ezeriem. Tā garums ziemeļu—dienvidu virzienā bijis ap 1100 km, austrumu—rietumu — ap 400 km, lielākais dziļums — ap 200 m. Dažādos laikos ezeram bijusi notece uz dienvidiem pa mūsdienu Minesotas upi uz Misisipi, uz austrumiem caur mūsdienu Nipigona ezeru uz Augšezeru un uz ziemeļrietumiem pa Makenzi upi uz Ziemeļu Ledus okeānu. Beigu stadijā ezers noplūdis pa tagadējo Nelsonas upi uz Hudzona līci. Ezera iedobēs mūsdienās pastāv vairāki lieli ezeri: Vinipegs, Vinipegosiss, Vudsu ezers, Manitobas ezers.
Stum, stum
Stum, stum ir Andras Neiburgas 2004. gadā izdotais stāstu krājums ar 15 stāstiem, kuriem ir diezgan skumja un depresīva noskaņa, bet galvenā autores uzsvērtā vērtība ir humānisms. Šis stāstu krājums guva plašu kritikas un lasītāju ievērību un ir atzīts par vienu no spožākajiem stāstniecības paraugiem 21. gadsimta latviešu literatūrā. Tēlu domas un sajūtas rakstītas pirmajā vai trešajā personā, kas palīdz izprast vēsti, ko autore cenšas pasniegt. Neiburga izmanto brīvu, nesaspringtu rakstīšanas stilu un stāstu varoņus attēlo kā sev līdzvērtīgus.
Balstoties uz šiem stāstiem tika izveidota teātra izrāde ar tādu pašu nosaukumu, kura piedzīvoja pirmizrādi 2014. gada 8. maijā Jaunajā Rīgas teātrī.
Iekļautie stāsti
Stāstu krājumā iekļauti šādi stāsti:
Luisa Grifina
Luisa Patrīcija Grifina ir izdomāts tēls animētajā Fox Broadcasting Company komēdijseriālā "Mana trakā ģimene". Luisa ir angļu izcelsmes amerikāne, kas dzīvo izdomātā pilsētā Kouhogā, Rodailendas štatā, ASV ar izteiktu Ņujorkas akcentu.
Luisa ir mājsaimniece, kas pasniedz klavieru stundas. Viņa ir apmēram 43 gadus veca. Viņas vīrs ir Pīters Grifins, un viņai ir trīs bērni — Mega, Kriss un Stīvijs —, kā arī suns Braiens.
Pirmo reizi televīzijā parādījās 1998. gada 20. decembrī 15 minūšu garā sērijā kopā ar savu ģimeni.
Muktiņi (Staburaga pagasts)
Muktiņi ir apdzīvota vieta Aizkraukles novada Staburaga pagastā. Izvietojusies pagasta ziemeļos Daugavas krastā pie autoceļa P76 2,5 km no pagasta centra Staburaga, 24 km no novada centra Aizkraukles un 110 km no Rīgas.
Marija Šibajeva
Marija Šibajeva (lt; dzimusi Klaipēdā) ir Lietuvas FIDE meistare šahā (2018). Lietuvas sieviešu šaha čempione (2019).
Biogrāfija
Klaipēdas šaha skolas audzēkne. Daudzkārtēja Lietuvas jauniešu šaha čempionātu uzvarētāja dažādās vecuma grupās:
Vairākkārt pārstāvējusi Lietuvu Pasaules un Eiropas jauniešu šaha čempionātos dažādās vecuma grupās, kurās labāko rezultātu parādījusi 2012. gadā Prāgā, kad U10 vecuma grupā meitenēm ieņēmusi 15. vietu. Daudzkārtējā Klaipēdas pilsētas vīriešu šaha čempionāta laureāte: 2016. gadā izcīnījusi 2. vietu, bet 2018. un 2019. gadā bijusi trešā.
2017. gadā Rīgā piedalījusies Eiropas individuālajā šaha čempionātā sievietēm.
2019. gadā uzvarējusi Lietuvas sieviešu šaha čempionātā. 2020. gada novembrī izcīnījusi sudraba medaļu Lietuvas sieviešu šaha čempionātā.
Pārstāvējusi Lietuvas komandu Pasaules šaha olimpiādē, kurā piedalījusies 2018. gadā.
Marks Vudfords
Marks Raimonds Vudfords (en; dzimis ) ir bijušais austrāliešu tenisists, bijusī pasaules pirmā rakete vīriešu dubultspēlēs. Pazīstams, galvenokārt, ar savu spēli pārī ar Todu Vudbridžu. 1996. gada olimpiskais čempions un 2000. gada olimpiskās sudraba medaļas ieguvējs vīriešu dubultspēlē. Karjeras Grand Slam uzvarētājs vīriešu dubultspēlēs un jauktajās dubultspēlēs (uzvarēja visos Grand Slam turnīros dažādos gados). Divkārtējs ATP pasaules čempions dubultspēlēs (1992, 1996). Uzvarētājs 67 ATP turnīros, tostarp 12 Grand Slam turnīros vīriešu dubultspēlēs un 4 ATP turnīros vienspēlēs. Austrālijas izlases treneris Fed kausā kopš 2003. gada. Kopš 2010. gada Starptautiskās tenisa slavas zāles loceklis.
Pēc tenisista karjeras beigām strādājis par treneri, bijis Novaka Džokoviča treneris.
Ādolfs Zūkors
Ādolfs Zūkors (en, hu; dzimis, miris ) bija ungāru izcelsmes ASV kinoproducents, kas vislabāk zināms kā viens no trim kinokompānijas Paramount Pictures dibinātājiem. Viņš producējis vienu no ASV pirmajām pilnmetrāžas spēlfilmām The Prisoner of Zenda (1913).
1948. gadā saņēmis Kinoakadēmijas goda balvu. Starp viņa producētajām filmām ir arī filmas Wings (1927), The Way of All Flesh (1927) un The Last Command (1928), kas dažādās kategorijās nominētas 1. Kinoakadēmijas balvai.
Demarkuss Kazinss
Spēlējis Kentuki universitātes basketbola komandā NCAA čempionātā. 2010. gada NBA draftā viņu izraudzījās Sakramento "Kings" ar kopējo 5. kārtas numuru pirmajā kārtā. Debijas sezonā D. Kazinss tika iekļauts līgas simboliskajā debitantu pirmajā izlasē. 2011. un 2012. gadā tika iekļauts startam BBVA Rising Stars Challenge spēlē Visu zvaigžņu spēles nedēļas nogalē.
Veils
Veils var būt:
Ingrīda Labucka
Ingrīda Labucka (dzimusi Rīgā) ir latviešu juriste, valsts un sabiedriska darbiniece.
Biogrāfija
Viņas tēvs Aloizs Blonskis bija policijas ģenerālis, valsts darbinieks.
1986. gadā absolvējusi Latvijas Universitātes Juridisko fakultāti, vēl mācījusies Zviedrijā (1991) un Ungārijā (1992). 1986. gadā uzsākusi darba gaitas kā izmeklētāja Rīgas pilsētas Kirova rajona Iekšlietu daļā, amatā bijusi līdz 1989. gadam. Vēlāk līdz 1994. gadam strādājusi Rīgas Latgales priekšpilsētas tiesā par tiesnesi. Labucka bijusi advokāte advokātu birojā "Mevecka, Ramiņa un Arājs".
kļuvusi par tieslietu ministri Viļa Krištopana Ministru kabinetā (amatā bijusi līdz ). Atkārtoti tieslietu ministres amatā Labucka bijusi no līdz  Andra Bērziņa Ministru kabinetā. Laikā no 2001. līdz 2004. gadam bijusi Hāgas Starptautiskās šķīrējtiesas locekle. 2002. gadā kandidējusi uz vietu 8. Saeimā no Latvijas Pirmās partijas saraksta. Netika ievēlēta, taču ieguvusi deputātes mandātu uz laiku, kamēr Ainars Baštiks pildīja Īpašu uzdevumu ministra bērnu un ģimenes lietās pienākumus ( — ). Labucka kļuva par Eiropas Savienības Tiesas Vispārējās tiesas tiesnesi.
Kristofers Simss
Kristofers Simss (en; dzimis ) ir amerikāņu ekonomists.
Darbojas makroekonomikā un ekonometrijā. Absolvējis Hārvarda Universitāti. Strādājis par pasniedzēju vairākās universitātēs. 2011. gadā kopā ar Tomasu Sārdžentu saņēma Nobela prēmiju ekonomikā par "ieguldījumu cēloņu un gaidu empīriskajos pētījumos makroekonomikas teorijā".
Simss
Simss var būt:
Jaunciems (Tārgales pagasts)
Jaunciems (liv) ir ciems Ventspils novada Tārgales pagastā. Izvietojies starp jūras krastu un autoceļu P124 austrumos no Irbes upes ietekas 59 km no pagasta centra Tārgales, 55 km no novada centra Ventspils un 174 km no Rīgas.
Jaunciems ir viens no 12 Kurzemes lībiešu ciemiem, pēckara gados kļuvis praktiski neapdzīvots. Starp Jaunciemu un Irbes ieteku atrodas 23,6 m augstā kāpa Baltais kalns.
Hermanis Veils
Dzīvesstāsts
Dzimis Elmshornā, ģimnāzijā mācījies Altonā. No 1904. līdz 1908. gadam Genteingenē un Minhenē studēja matemātiku un fiziku. Doktora disertāciju aizstāvēja pie Dāvida Hilberta. Vēlāk kļuva par Alberta Einšteina kolēģi Cīrihes Augstākajā tehniskajā skolā. 1921. gadā uz Cīrihi pārcēlās arī Ervīns Šrēdingers, un kļuva par Veila tuvu draugu. 1930. gadā Veils ieņēma Hilberta vietu Getingenes Universitātē, tomēr 1933. gadā, nākot pie varas nacistiem, devās uz ASV, daļēji tāpēc, ka Veila sieva bija ebrejiete. Līdz 1951. gadam Veils strādāja Prinstonā, Padziļināto studiju institūtā.
Pavāru atsegums
Pavāru atsegums ir nogulumu atsegums Cieceres ielejā, Pieventas līdzenumā, Kursas zemienē. Dabas veidojumu komplekss ir nozīmīgs, pirmkārt, kā unikālu paleontoloģisko atradumu vieta un atsegumi, kas satur nozīmīgas sedimentoloģiskas liecības, kā arī vieta, kur atrodas vērtīgi biotopi.
Apraksts
Pavāru atsegums ir augšdevona Famenas stāva Ketleru svītas nogulumu atsegums ar ihtiofaunas atliekām. Aptuveni 10 m augsto atsegumu veido ļoti irdena, vietumis slīpslāņota smilšakmens, aleirolīta un mālaina aleirolīta slāņi ar māla starpslāņiem un ieslēgumiem rituļu veidā. Nogulumi veidojušies seklas, plūdmaiņām pakļautas jūras piekrastē karsta, sausa klimata apstākļos.
Teritorijā atrodas ES aizsargājami biotopi — smilšakmens atsegumi (8220) un lakstaugiem bagāti egļu meži (9050). Teritoriju nepieciešams saglabāt gan zinātniskiem paleontoloģijas, stratigrāfijas, sedimentoloģijas pētījumiem, gan kā ainaviski vērtīgu dabas veidojumu kopumu, kas ir nozīmīgs dzīvās dabas vērtību saglabāšanai. Virknes izrakumu laikā kopš 1970. gada ir atrastas vairāk kā 1000 mugurkaulnieku fosilās atliekas. Tos pārstāv fosilās zivis Bothriolepis ciecere, ''Holoptychius cf. nobilissimus, Cryptolepis grossii un primitīvs tetrapods Ventastega curonica'', kā arī, mazākā skaitā, citu fosilo dzīvnieku atliekas. Īpaši jāatzīmē tetrapoda Ventastega curonica atradumi. Tas ir viens no trim vissenāko sauszemē iznākušo četrkāju mugurkaulnieku atradumiem pasaulē, kas pirmo reizi tika aprakstīts tieši Pavāru atsegumā 1991. gadā. Pavāru atsegums sniedz būtisku informāciju par devona dzīvotņu sugu sastāvu un atsevišķo seno sugu, kā primāro un sekundāro patērētāju, vietu barības ķēdēs.
Ādams Johans fon Krūzenšterns
Ādams Johans fon Krūzenšterns (de; dzimis, miris ) jeb Ivans Krūzenšterns (ru) bija Igaunijā dzimis vācbaltiešu izcelsmes krievu admirālis. No 1803. līdz 1806. gadam viņš ar kuģiem "Nadežda" un "Ņeva" vadīja ekspedīciju apkārt zemeslodei.
Dzīvesgājums
Dzimis Hagudi (Haggud) muižā tiesneša Johana Frīdriha fon Krūzenšterna (1724—1791) ģimenē. Cēlies no Krūzenšērnas dzimtas. Mācījās Tallinas bruņniecības skolā, pēc tam Kronštates jūras kadetu korpusā. No 1787. gada dienēja Krievijas Impērijas kara flotē, piedalījās Krievijas-Zviedrijas karā (1787-1790). No 1793. līdz 1799. gadam dienēja Lielbritānijas kara flotē, piedalījās kaujās ar Francijas kara floti Atlantijas un Indijas okeānu jūrās. Napoleona karu laikā 1803. gadā Krievijas Impērijas ķeizars Aleksandrs I viņam uzdeva vadīt jūras ekspedīciju uz Kluso okeānu, ekspedīcijas oficiālais mērķis bija izpētīt tirdzniecības ceļus no Aļaskas piekrastes līdz Japānai. Tās maršruts lielā mērā sakrita ar Žana Fransuā de Laperūza 1785. - 1788. gada Klusā okeāna ekspedīcijas maršrutu. Ekspedīcija šķērsoja Atlantijas okeānu, gar Hornas ragu sasniedza Kluso okeānu, izpētīja jūras ceļu no Aleutu salām gar Kamčatkas pussalu, Kuriļu salām, Sahalīnu līdz Hokaido salai. Pēc tam kuģi, šķērsojot Indijas un Atlantijas okeānus, atgriezās Kronštatē.
Pēc atgriešanās Pēterburgā viņu paaugstināja par 2. ranga kapteini (1806), 1. ranga kapteini (1809), komandkapteini (1819), kontradmirāli (1826), viceadmirāli (1829). No 1827. līdz 1842. gadam viņš bija jūras kadetu korpusa direktors, 1841. gada iecelts par ģenerāladmirāli.
Miris savā Kiltsi muižā, apglabāts Tallinas Doma baznīcā.
Viļņas kauja (1655)
Viļņas kauja bija Krievijas un kazaku bruņots uzbrukums Viļņai, Lietuvas lielkņazistes galvaspilsētai, kas ietilpa Polijas—Lietuvas ūnijā. Uzbrukums notika Krievu-poļu kara laikā. Polijas—Lietuvas karaspēku vadīja hetmanis Jonušs Radvils, kas aizsargājās pret Alekseja I Romanova krievu armiju. Tā bija pirmā reize, kad svešs karaspēks pilnībā iekaroja Viļņas pils kompleksu. Pilsētas iekarošanai sekoja sešus gadus ilga maskaviešu okupācija, izraisot ievērojamu iedzīvotāju skaita samazināšanos un pilsētas pagrimumu turpmākajos gados. Sakāve bija viens no iemesliem, kāpēc Jonušs Radvils un vairāki citi Lietuvas šļahtas pārstāvji noslēdza Ķēdaiņu ūniju, tādejādi nododot lielkņazisti Zviedrijai.
Kauja
Polijas—Lietuvas ūnijā iebruka lielas krievu (1654. gada jūlijā sākās Krievu-poļu karš (1654–1667)) un zviedru armijas (1655. gada jūlijā sākās zviedru plūdi) vienības. Kad liela krievu armija tuvojās Viļņai, hetmanis Jonušs Radvils varēja pulcēt tikai 5000 līdz 7000 vīru. Kaujas sparu vēl vairāk iedragāja karaļa Jana II Kazimira Vāsas pavēle ​​karaliskajam karaspēkam (apmēram 5000 vīru) atkāpties uz Marienburgu. Lietuvas komandieri hetmanis Jonušs Radvils un pilsētas kases turētājs Vinsents Gosevskis nespēja vienoties par aizsardzības taktiku. Pilsētas iedzīvotāji sāka steidzīgu evakuāciju. Visvērtīgākos dārgumus, tostarp Svētā Kazimira pīšļus, Lietuvas metrikas galvenās grāmatas un Viļņas katedrāles vērtslietas, izveda ārpus pilsētas.
Radvils ieņēma aizsardzības pozīciju Neres ziemeļu krastā pie tagadējā Zaļā tilta, lai piesegtu evakuācijas ceļus. Kauja sākās ap sešiem no rīta un ilga visu dienu. Lietuviešiem izdevās sagūstīt trīs Krievijas karogus. Naktī Lietuvas armija sadalījās divās grupās, kas atkāpās uz Vilkavišķiem un Ķēdaiņiem. Viļņas pils kompleksa garnizons padevās pēc divām dienām.
Sekas un laupīšana
Iebrūkošā armija vairākas dienas izlaupīja pilsētu un slepkavoja tās iedzīvotājus. Ugunsgrēks pārņēma daļu pilsētas. Tostarp kazaki nodedzināja ebreju kvartālu un nogalināja daudzus ebrejus. Pēc aculiecinieku teiktā, ugunsgrēks ilga 17 dienas un bojāgājušo skaits pārsniedzis cilvēku, tomēr tie ir pārspīlēti skaitļi. Visas pilis izlaupīja, izglābtas tikai četras baznīcas. Iebrucēji ne tikai paņēma tādas vērtīgas lietas kā mēbeles vai sudrablietas, bet arī sadauzīja altārus, apgānīja kapus (tostarp Sapjehu dzimtas sudraba sarkofāgu), nojauca dekoratīvos elementus (piemēram, Radvilu pils marmora kolonnas). Valdnieku pili pārvērta drupās un to atjaunoja tikai 2000. gados. Daži zinātnieki pieļauj, ka Viļņas katedrāles aplaupīšanas laikā zaudētas vairākas relikvijas, tostarp Vītauta Dižā pīšļi. 14. augustā pilsētā ieradās Krievijas cars Aleksejs I Romanovs. Viņš nevarēja atrast piemērotu apmešanās vietu pilsētā un tā vietā uzcēla lielu telti Lukišķos. Viņš pašpasludināja sevi par Lietuvas lielkņazu.
Santušs
Santušs (pt, no vārda santo — 'svētais'; sieviešu dzimtē Santuša) ir portugāļu cilmes uzvārds, kam portugāļu valodas Brazīlijas paveidā un spāņu valodā sastopami līdzīgi uzvārdi ar tādu pašu cilmi — Santuss (pt-BR) un Santoss (es). Cilvēki ar šo uzvārdu:
Jezups Laurinovičs
Jezups Laurinovičs ( — ) bija latviešu politiķis. Bijis Latvijas Satversmes sapulces deputāts, Latgales Zemnieku partijas pārstāvis. Politiķes Apolonijas Laurinovičas brālis.
Biogrāfija
Jezups Laurinovičs piedzima Andrupenes pagasta Klismetu sādžā (pēc citiem datiem — Pēterburgā).
Līdz 1920. gadam Laurinovičs bija Andrupenes pagasta vecākais. 1920. gadā ievēlēts Latvijas Satversmes sapulcē no Latgales Zemnieku partijas saraksta. Amatā bija līdz 1922. gadam. 1925. gadā kļuvis par Valsts zemes bankas Rēzeknes nodaļas priekšnieku. Miris pēc smagas slimības Daugavpils slimnīcā. Apbedīts Aglonas kapos, kur atklāts piemineklis.
Jurizdika
Jurizdika ir ciems Isnaudas pagastā, Ludzas novadā. Atrodas 271 km attālumā no Rīgas.
Apdzīvotā vieta atrodas pie autoceļa P49. Ciema apkārtnē atrodas Lielais Ludzas ezers.
Okeānijas valstu un atkarīgo teritoriju uzskaitījums
Šajā sarakstā apkopotas visas Okeānijas valstis un atkarīgās teritorijas. Okeānijā (ieskaitot Austrāliju) kopumā ir 14 suverēnas valstis, 2 nepilntiesīgas ANO valstis (Jaunzēlandes brīvi asociētās valstis) un 26 nesuverēnas teritorijas. Lai gan Okeāniju galvenokārt aptver okeāni un vairākas kontinentālās plātnes, to bieži vien norāda kā atsevišķu kontinentu.
Okeāniju bieži vien ģeopolitiski dala Austrālijā, Melanēzijā, Mikronēzijā un Polinēzijā. Galvenā sauszemes teritorija Okeānijā ir Austrālija.
Nepilntiesīgas ANO valstis
Gan Niue, gan Kuka Salas ir Jaunzēlandes brīvā asociētās valstis. Abas valstis uztur ciešas konstitucionālās un politiskās attiecības ar Jaunzēlandi, kā arī ir dalībnieki vairākās ANO speciālajās aģentūrās ar pilnu līgumu pieņemšanas spēku, un ir patstāvīfi iesaistītas diplomātiskajās attiecībās ar suverēnajām valstīm. Abas valstis ir pilntiesīgas dalībvalstis Klusā okeāna salu forumā. Sakarā ar šīm iespējām, abas valstis dažkārt tiek uzskatītas kā suverēnas valstis ar de facto statusu.
Kendisa Bergena
Kendisa Patrīcija Bergena (en, dzimusi ) ir aktrise un fotomodele no Amerikas Savienotajām Valstīm. Viņa ieguvusi piecas Emmy balvas un divas Zelta globusa balvas par galvenās lomas atveidošanu situāciju komēdijā Murphy Brown (1988–98, 2018–pašlaik). Viņa ir pazīstama arī ar tēlojumu seriālā Boston Legal (2005–08). 1979. gadā tika nominēta Amerikas Kinoakadēmijas labākās otrā plāna aktrises balvai par tēlojumu filmā Starting Over un 1982. gadā Britu Kino un televīzijas mākslas akadēmijas (BAFTA) labākās otrā plāna aktrises balvai par lomu filmā Gandhi.
Maurīcijas olīvzaļā baltactiņa
Maurīcijas olīvzaļā baltactiņa jeb Maurīcijas olīvzaļais briļļuputns (Zosterops chloronothos) ir kritiski apdraudēta baltactiņu dzimtas (Zosteropidae) dziedātājputnu suga. Suga endēma Maurīcijai, un olīvzaļā baltactiņa ir viens no retākajiem šīs salas putniem. Ģeogrāfisko variāciju nav.
Izplatība
Līdz 21. gadsimta sākumam Maurīcijas olīvzaļās baltactiņas populācija bija saglabājies tikai nelielā areālā Melnās upes aizas nacionālajā parkā, kura platība bija mazāka par 25 km². 2005. gadā vairākas ligzdiņas ar olām uzmanīgi tika pārvietotas uz Egretas salā izveidoto dabas rezervātu Maurīcijas dienvidaustrumu piekrastē. Suga iedzīvojās, un 2008. gadā tika paziņots par baltactiņu perējumu un pirmajiem putnēniem, kas tur izšķīlās. 2012. gadā saliņas populāciju veidoja 26 putni.
Bričeni
Bričeni (mo) ir Moldovas pilsēta, Bričenu rajona centrs. Atrodas valsts ziemeļos, netālu no Moldovas—Ukrainas robežas. Attālums līdz valsts galvaspilsētai Kišiņevai – 230 kilometri. Pēc 2014. gada datiem pilsētā dzīvoja 7314 cilvēki. 2002. gadā tika izvēlēti pilsētas karogs un ģerbonis, no 2003. gada pilsētai ir himna.
Maurīcijas olīvzaļā baltactiņa
Uzvedība un barība
Maurīcijas olīvzaļā baltactiņa mājo augstieņu mežos ar skrajām koku lapotnēm, uzturotos galvenokārt koku vaiņagos 15—20 m augstumā. Tas ir ļoti straujš un sīciņš putniņš, tādēļ zaļajā lapotnē grūti pamanāms. Ārpus vairošanās sezonas uzturas samērā plašā areālā.
Pārtiek no nektāra, ko sasniedz ar slaido knābi, un kukaiņiem. Nektāru baltactiņa sūc no vairāk kā 40 dažādām augu sugām. Par nozīmīgu nektāra iegūšanas avotu kļuvušas arī vairākas ievestās sugas. Iespējams, barojas arī ar tatamakas (Calophyllum eputamen) sulu.
Ligzdošana
Ligzdošanas sezona ilgst no septembra līdz novembrim. Ap ligzdu nodibina nelielu ligzdošanas teritoriju. Starp partneriem valda ļoti sirsnīgas attiecības, taču pāris agresīvi aizstāv teritoriju ap iecienītākajām ziedošajām puķēm un ligzdas vietu no citiem putniem, ieskaitot arī no sugasbrāļiem. Dējumā 1—3 olas. Ligzdai kausveida forma, vīta no smalkiem zāļu stiebriņiem, labi noslēpta koka lapotnē. Inkubācijas periods ilgst apmēram 2 nedēļas. Jauno putnu sekmīgas izperēšanas un izaudzināšanas rādītāji Maurīcijas olīvzaļajai baltactiņai ir ļoti zemi. Šobrīd nav zināms, vai tas ir raksturīgi šai sugai, vai putnu auglību un sekmīgu ligzdošanu ietekmē kādi vides faktori.
Apdraudējums
1970. gadu vidū bija saglabājušies ap 350 Maurīcijas olīvzaļo baltactiņu pāru, taču ap 2001. gadu bija atlikuši vairs tikai 93 līdz 148 pāri. Sugu apdraud Maurīcijai raksturīgās sākotnējās veģetācijas izzušana vai to aizvietošana ar svešzemju kokiem. Otrs baltactiņu skaita samazināšanās iemesls ir invazīvās zīdītāju un putnu sugas, kas izposta baltactiņu ligzdas.
Sugas saglabāšanas programmu īsteno Maurīcijas savvaļas fonds, kuru 1970. gados dibināja britu dabaszinātnieks un rakstnieks Džeralds Darels.
Vidnava
Vidnava (cz) ir pilsēta Čehijā, Olomoucas apgabala Jesenīkas apriņķa centrs. Pasaulē pirmā mūsdienīgā ūdensārstniecības kūrortpilsēta.
Santoss
Santoss (es, no vārda santo — 'svētais'; sieviešu dzimtē Santosa) ir spāņu cilmes uzvārds, kam portugāļu valodā sastopams līdzīgs uzvārds ar tādu pašu cilmi — Santušs (pt). Cilvēki ar šo uzvārdu:
Latvijas Loto
Latvijas Loto ir Latvijas nacionālais loteriju uzņēmums un tā vienīgais īpašnieks ir valsts. Latvijas Loto organizē loterijas Eurojackpot, Vikinglotto, SuperBingo, LatLoto 5 no 35, Keno  un Loto 5 — ar divām papildspēlēm Džokers 7 un Džokers, vairāk nekā piecpadsmit momentloterijas un trīsdesmit interaktīvās momentloterijas. Skaitļu loterijas un momentloterijas var iegādāties tirdzniecības vietās visā Latvijā un tiešsaistē.
VAS Latvijas Loto darbības ideja balstīta uz loteriju nozares pamatbūtību — iedzīvotāju brīvo līdzekļu piesaiste, no kuras daļa tiek izmaksāta laimestos, daļa — kā atbalsts sabiedriskā labuma mērķprogrammām, kā arī papildus finansējums valsts budžetā.
Vēsture
Latvijas Loto kā uzņēmuma tradīcijas aizsākās 1972. gadā, kad tika dibināta toreizējā Sportloto republikāniskā pārvalde. Līdz ar Latvijas neatkarības atgūšanu Sportloto tika pārveidots par uzņēmumu Latvijas Loto. 1993. gada 10. janvāri var uzskatīt par nacionālās loterijas dzimšanas dienu — šajā dienā tika organizēta pirmā skaitļu loterijas Latloto 5 no 35 izloze.
Latvijas Loto ir pirmie, kas Latvijā ieviesa pašreiz izmantoto on-line sistēmas tehnoloģiju, kuras izgatavotājs ir ASV uzņēmums Scientific Games Corporation. Pirmais sadarbības līgums — ar Zviedrijas uzņēmumu EssNet AB par on-line loteriju sistēmas uzstādīšanu un apkalpošanu — Latvijā tika noslēgts 1996. gada februārī, bet 1996. gada decembrī skaitļu loterija Latloto 5 no 35 kļuva par pirmo on-line režīmā spēlējamo loteriju Latvijā.
Latvijas Loto 1996. gada jūnijā tika pārveidots par valsts akciju sabiedrību, un šāds statuss uzņēmējsabiedrībai ir joprojām.
1997. gadā tika ieviesta skaitļu izložu papildspēle Džokers.
2000. gada 1. jūnijā Latvijas Loto parakstīja līgumu ar EssNet AB par uzstādītās on-line loteriju sistēmas iegādi. Līguma ietvaros Latvijas Loto pārņēma "EssNet" līdzšinējo darbību Latvijā.
2001. gada janvārī tika uzsākta jaunas skaitļu loterijas Keno tirdzniecība.
2002. gada martā tika uzsākta jauna skaitļu loterijas SuperBingo tirdzniecība. SuperBingo tika izveidots jauns formāts — TV izloze ar Auditorijas spēlēm.
2009. gadā tika ieviesta papildspēle Džokers 7.
2011. gada februārī Latvijas Loto pievienojās Ziemeļvalstu kopīgi rīkotajai loterijai Vikinglotto.
2013. gada janvārī Latvijas Loto pievienojās starptautiskajai skaitļu loterijai Eurojackpot.
2016. gada decembrī tika uzsākta jaunas skaitļu loterijas Loto 5 tirdzniecība.
2018. gada decembrī tika uzsākta interaktīvo momentloteriju tirdzniecība.
Vadība
Valsts akciju sabiedrība Latvijas Loto ir Latvijas Republikas valsts akciju sabiedrība, kurā visas uzņēmuma kapitāla daļas pieder valstij. Valsts kapitāla daļas turētājs ir Latvijas Republikas Finanšu ministrija.
Valsts kapitāldaļu turētāja pārstāve: Baiba Bāne
Ziemsvētku Salas lidosta
Ziemsvētku Salas lidosta (en) ir Ziemsvētku Salas lidosta. Lidostu uzcēla briti Otrā pasaules kara laikā. Civilie pasažieru lidojumi no 1976. gada. 1992. gadā, kad Ziemsvētku salā tika ierīkots kurorts un kazino, tika uzcelta termināla ēka.
Regulārie lidojumi:
1965. gada MGM arhīva ugunsgrēks
1965. gada MGM arhīva ugunsgrēks bija liels ugunsgrēks, kas 1965. gadā izcēlās Metro-Goldwyn-Mayer studijas 7. arhīva nodalījumā Kulversitijā, Kalifornijā. Ugunsgrēka rezultātā tika zaudētas vairākas mēmās un agrīnās skaņas filmas, kuru kopijas mūsdienās nav atrodamas.
Vēsture
Ugunsgrēku izraisīja dzirkstele no bojātas elektroinstalācijas, aizdedzinot arhīvā glabājošos nitrocelulozes fotofilmu. Uguns iznīcināja simtiem mēmo filmu, tostarp The Black Butterfly, The Divorcee, A Blind Bargain, The Big City, The Divine Woman, London After Midnight un The Actress.
Zaudējumu vidū bija retas divkrāsu Technicolor fotofilmas — 1922. gada The Toll of the Sea, kas bija pirmā Technicolor filma (vēlāk filma tika daļēji atjaunota no fotonegatīviem), daļēji Technicolor mēmā filma So This Is Marriage?, fragmenti no mūzikliem Broadway Melody and Chasing Rainbows. Ugunsgrēkā iznīcinātās krāsainās filmas The Mysterious Island kopija tika atrasta 2013. gadā Prāgā, kā arī ir atrasti krāsainās muzikālās drāmas The Rogue Song fragmenti.